**Čítanie 4. ročník 27.4.2020**

**Úloha1: Pozorne si prečítaj text!**

**Katka a zlá babička**

 V jeden októbrový deň v škole pani učiteľka povedala deťom. „ Deti, práve je október. Je to mesiac úcty k starším a ja som zvedavá, ako sa správate k svojim starým rodičom. Každý mi o nich niečo povie. Tak začneme od teba, Šimonko.“

Ja mám svojich starých rodičov veľmi rád! A aj oni mňa. Môj dedko so mnou rád šantí a babka mi vždy večer porozpráva rozprávku, keď u nich spím.“

A tak, ako Šimonko, porozprávali aj ostatné deti o svojich starých rodičoch. Napokon zostala Katka. „Katka, teraz nám ty porozprávaj, ako vychádzaš so svojimi starými rodičmi.“

„Ja mám svojho dedka a babku veľmi rada. Nielen preto, že mi kupujú hračky a oblečenie, ale najmä preto, že viem, že aj oni mňa majú veľmi radi a urobili by pre mňa čokoľvek, len aby som bola šťastná.“

„Vidím, že máte svojich starých rodičov naozaj veľmi radi“ povedala pani učiteľka. „Teraz každý porozmýšľa o nejakej peknej príhode, ktorú prežil so svojimi starými rodičmi a nakreslí ju. Zajtra si práce vyhodnotíme. Tí, ktorí budú mať úlohu pekne pripravenú, dostanú jednotku.“

Deti začali pracovať, ale zazvonilo. Pobrali sa teda domov a na domácu úlohu to mali dokončiť.

Keď sa už Katka blížila k domu, uvidela na chodníku mačku jednej starenky, ktorá bývala blízko nich. O chvíľu stretla aj starenku. Katka si myslela, že je zlá, pretože tak o nej hovorili deti a bála sa jej. Vtom sa jej starenka opýtala. „Katka, nevidela si bielu mačičku? Niekde sa mi stratila a ja ju neviem nájsť.“ Katka len pokrútila hlavou a išla ďalej. Po chvíľke sa otočila a videla starenku, ako smutne sedí na lavičke. Začalo ju hrýzť svedomie, že starenke nepovedala pravdu. Zostala stáť a rozmýšľala, či sa má vrátiť, alebo ísť domov. „Idem domov,“ povedala si napokon Katka. „Veď tá teta je zlá... Ale... čo ak to nie je pravda? A dnes sme si hovorili o úcte k starším,“ napokon sa rozhodla vrátiť sa k starenke.

„Teta, ja som vašu mačičku videla. Pomôžem vám ju nájsť!“ Starenka sa potešila, vstala z lavičky a spolu s Katkou hľadali mačičku. Po chvíľke ju Katka zazrela, vzala ju do náručia a podala starenke. Tej sa od radosti rozžiarili oči. „Ďakujem ti, Katka. Keď budeš chcieť, môžeš sa ku mne na mačičku prísť pozrieť. Pravdaže ak ťa pustia tvoji rodičia.“

„Teta, a prečo niektoré deti o vás hovoria, že ste zlá?“ opýtala sa Katka. „Vieš, Katka, ja som raz videla dvoch chlapcov, ako sa nepekne správali k svojmu psíkovi. Napomenula som ich, aby to nerobili a odvtedy o mne začali hovoriť, že som zlá:“ „Takže tak to je,“ pomyslela si Katka.

Katkini rodičia starenku poznali veľmi dobre a Katku k nej pustili. Starenka bola veľmi milá a Katku si obľúbila. A Katka si obľúbila starenku.

A ako vtedy Katka dopadla v škole so svojou úlohou? Čo myslíte deti???

**Úloha2:**

1. Prečo sa deti v škole rozprávali o svojich starých rodičoch?

2. Ako ty prejavuješ úctu k svojim starým rodičom?

3. Prečo by sme mali prejavovať úctu starým ľuďom a čo by sme si na nich mali vážiť?

 Napíš: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Ako sa zachovala Katka v príbehu?

5. Prečo Katku trápilo svedomie?

6. Nájdi a podčiarkni vety, ktoré vyjadrujú Katkine pocity. Jednu napíš! \_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Prečo si Katka myslela, že stará pani je zlá?

8. Mala dôvod sa jej báť, alebo jej nedôverovať?

9. Akú úlohu Katka asi doniesla do školy? Ako asi dopadla?

**Slovenský jazyk 4. ročník 27.4.2020**

**Úloha1:** Do viet doplň päť rôznych prídavných mien. Pozoruj, ako sa mení význam vety.

* Na ulici sme stretli muža.
* Na ulici sme stretli muža.
* Na ulici sme stretli muža.
* Na ulici sme stretli muža.
* Na ulici sme stretli muža.

**Úloha2:** Z textu vypíš prídavné mená.

Tulipán je jednou z najkrajších a najpestovanejších okrasných rastlín. Má rôznofarebné kvety a množstvo tvarov. Poznáme množstvo odrôd. Z cibuľky vyrastá tuhá stonka s kvetom a hladké listy. Kvitne od marca do mája. Darí sa mu na slnečnom mieste vo vzdušnej pôde.

.............................................................................................................................

.............................................................................................................................

.............................................................................................................................

**Úloha3:** Prezri si obrázok a napíš krátky opis narcisu.



..........................................................................................

..........................................................................................

.......................................................................................... .